CELEX: 62012CA0060
Language: sk
Date: 2013-11-14 00:00:00
Title: Vec C-60/12: Rozsudok Súdneho dvora (veľká komora) zo 14. novembra 2013 (návrh na začatie prejudiciálneho konania, ktorý podal Vrchní soud v Praze — Česká republika) — Konanie o výkone rozhodnutia o peňažnej sankcii uloženej Mariánovi Balážovi (Policajná a súdna spolupráca v trestných veciach — Rámcové rozhodnutie 2005/214/SVV — Uplatnenie zásady vzájomného uznávania peňažných sankcií —  „Vnútroštátny súd, ktorý je príslušný rozhodovať predovšetkým v trestných veciach“ —  „Unabhängiger Verwaltungssenat“ v rakúskom práve — Povaha a rozsah preskúmania súdom vykonávajúceho členského štátu)

11.1.2014   
            
            
               SK
            
            
               Úradný vestník Európskej únie
            
            
               C 9/5
            
         Rozsudok Súdneho dvora (veľká komora) zo 14. novembra 2013 (návrh na začatie prejudiciálneho konania, ktorý podal Vrchní soud v Praze — Česká republika) — Konanie o výkone rozhodnutia o peňažnej sankcii uloženej Mariánovi Balážovi
   (Vec C-60/12) (1)
   
   (Policajná a súdna spolupráca v trestných veciach - Rámcové rozhodnutie 2005/214/SVV - Uplatnenie zásady vzájomného uznávania peňažných sankcií - „Vnútroštátny súd, ktorý je príslušný rozhodovať predovšetkým v trestných veciach“ - „Unabhängiger Verwaltungssenat“ v rakúskom práve - Povaha a rozsah preskúmania súdom vykonávajúceho členského štátu)
   2014/C 9/07
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Vrchní soud v Praze
   
      Účastník konania pred vnútroštátnym súdom
   
   Marián Baláž
   
      Predmet veci
   
   Návrh na začatie prejudiciálneho konania — Vrchní soud v Praze — Výklad článku 1 písm. a) bodu iii) rámcového rozhodnutia Rady 2005/214/SVV z 24. februára 2005 o uplatňovaní zásady vzájomného uznávania na peňažné sankcie (Ú. v. EÚ L 76, s. 16) — Pojem súd, ktorý je príslušný rozhodovať predovšetkým v trestných veciach — „Unabhängiger Verwaltungssenat“ v rakúskom práve — Pojem „možnosť, aby sa prípad prejednal“ pred súdom v zmysle článku 1 písm. a) bodu iii) rámcového rozhodnutia — Rozsah
   
      Výrok rozsudku
   
   
               1.
            
            
               Pojem „súd, ktorý je príslušný rozhodovať predovšetkým v trestných veciach“ uvedený v článku 1 písm. a) bodu iii) rámcového rozhodnutia Rady 2005/214/SVV z 24. februára 2005 o uplatňovaní zásady vzájomného uznávania na peňažné sankcie, zmeneného a doplneného rámcovým rozhodnutím Rady 2009/299/SVV z 26. februára 2009, predstavuje autonómny pojem práva Európskej únie a má sa vykladať v tom zmysle, že pod neho spadá každý súd, ktorý uplatňuje konanie napĺňajúce základné znaky trestného konania. Unabhängiger Verwaltungssenat in der Ländern (Rakúsko) spĺňa tieto kritériá, a preto je potrebné sa naň pozerať tak, že spadá pod uvedený pojem.
            
         
               2.
            
            
               Článok 1 písm. a) bod iii) rámcového rozhodnutia 2005/214, zmeneného a doplneného rámcovým rozhodnutím 2009/299, sa má vykladať v tom zmysle, že určitá osoba sa musí považovať za osobu, ktorá mala možnosť, aby sa jej prípad prejednal pred súdom príslušným rozhodovať predovšetkým v trestných veciach aj v prípade, ak sa pred podaním opravného prostriedku na súd musí uskutočniť predchádzajúce správne konanie. Takýto súd musí mať neobmedzenú právomoc na preskúmanie veci po právnej aj skutkovej stránke.
            
         
      (1)  Ú. v. EÚ C 109, 14.4.2012.